Supplicat sanctitati vestre devotus illius orator Henricus Brandis, clericus Bremensis dioecesis, quatenus sibi specialem gratiam facientes de prepositura ecclesie Aboensis per obitum quondam Henrici Weidt (= Wenne), illius ultimi possessoris, extra Romanam curiam et in partibus defuncti vacante, cujus fructus quatuor marcharum argenti secundum communem extimationem valorem annuum non excedunt, sive premisso sive alio quovis modo aut ex alterius cujuscumque persona seu per liberam dicte Henrici vel cujusvis alterius resignationem in Romana curia vel extra eam, etiam coram notario publico et testibus sponte factam, aut constitutione Execrabilis vel c. De multa vacet, etiam si tanto tempore aut alias specialiter seu ex eo, quod dignitas major post pontificalem et principalis in dicta ecclesia existit, vel alia quavis causa in litteris dispositione exprimenda generaliter reservata, affecta, electa vel litigiosa existat, eidem oratori providere seu provideri mandare dignemini de gratia speciali, premissis constitutionibus et ordinationibus apostolicis, statutis quoque et consuetudinibus dicte ecclesie privilegiis quoque indultis ac litteris apostolicis, cujuscumque tenoris existant, ceterisque in contrarium non obstantibus et cum clausulis consuetis. Concessum ut petitur in presentia domini pape. P. card. S. Eusebii. Et cum absolutione a censuris ad effectum presentium; et quod obstantie oratoris ac ultimus et verus dicte prepositure vacationis modus, etiam si ex eo quevis generalis reservatio etiam in corpore juris clausa resultet, pro expressis habeantur seu exprimi possint; et cum clausula quamcumque generalem reservationem importante ex quavis causa in litteris dispositione exprimenda; et de provisione dicte prepositure pro oratore et cum derogatione statutorum forsan contrariorum ac privilegiorum et indultorum litterarumque quarumcumque apostolicarum domino episcopali concessarum in litteris latissime extendenda, ut omnino et non obstent, ac etiam derogationi regule sanctitatis vestre de ydiomate quoad omnes ejus partes; et quod premissorum omnium et singulorum et circa ea necessariorum qualitatis, invocationis, denominationis nominum, cognominum valoremque fructuum augendo vel minuendo, quantum opus fuerit, clausula non obstante, seu quatenus dicta prepositura electiva vel curata seu jurisdictionalis fuerit aliorumque necessariorum major et verior specificatio fieri possit in litteris. Concessum. P. card. S. Eusebii. Datum Rome apud Sanctum Petrum decimoctavo kalend. julii anno secundo.